pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-'จับกัง1' ส่ง 'เลขารัฐมนตรี' รับ 7 ข้อเรียกร้อง คสรท.สร้างความเท่าเทียมแรงงานทุกระดับ เนื่องในวัน"งานที่มีคุณค่าสากล"
วันพุธที่ 7 ตุลาคม 2563
'จับกัง1' ส่ง 'เลขารัฐมนตรี' รับ 7 ข้อเรียกร้อง คสรท.สร้างความเท่าเทียมแรงงานทุกระดับ เนื่องในวัน"งานที่มีคุณค่าสากล"
'รัฐมนตรีสุชาติ ชมกลิ่น' มอบหมายให้ เลขานุการรัฐมนตรีแรงงาน เป็นผู้รับหนังสือข้อเรียกร้อง ในวัน "งานที่มีคุณค่าสากล" ปี พ.ศ.2563 จากคณะกรรมการสมานฉันท์แรงงานไทย (คสรท.) สร้างความเท่าเทียมแรงงานทุกระดับ ลดความเหลื่อมล้ําทางสังคม
เมื่อวันที่ 7 ตุลาคม 2563 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายสุเทพ ชิตยวงศ์ เลขานุการรัฐมนตรีว่าการกระทรวงแรงงาน เป็นผู้รับหนังสือยื่นข้อเรียกร้อง ในวัน "งานที่มีคุณค่าสากล" ปี พ.ศ.2563 จากนายสมพร ขวัญเนตร ประธานคณะกรรมการสมานฉันท์แรงงานไทย (คสรท.) ณ สํานักงานประกันสังคม จังหวัดนนทบุรี โดยกล่าวว่า ท่านนายกรัฐมนตรี พล.อ.ประยุทธ์ จันทร์โอชา นายกรัฐมนตรี และท่านสุชาติ ชมกลิ่น รัฐมนตรีว่าการกระทรวงแรงงาน มีความห่วงใยพี่น้องผู้ใช้แรงงานทุกกลุ่ม ให้ได้มีงานทํา ได้รับการพัฒนาทักษะฝีมือ มีสวัสดิการที่เหมาะสม ได้รับการดูแลคุ้มครองและมีหลักประกันทางสังคม เพื่อยกระดับและพัฒนาคุณภาพชีวิตแรงงานที่สูงขึ้น รวมทั้งเป็นการสร้างความเท่าเทียม ลดความเหลื่อมล้ําของสังคมตามนโยบายรัฐบาล ในวันนี้ ท่าน รมว.แรงงานได้มอบหมายให้ผมมารับหนังสือข้อเรียกร้องในวัน "งานที่มีคุณค่าสากล" ปี พ.ศ.2563 จากประธานคณะกรรมการสมานฉันท์แรงงานไทย (คสรท.) ซึ่งได้ร่วมกับสมาพันธ์แรงงานรัฐวิสหกิจสัมพันธ์ (สรส.) ได้มีการจัดกิจกรรมเนื่องในวันงานที่มีคุณภาพ (World Day for Decent Wok) ที่กําหนดจัดขึ้นทุกวันที่ 7 ตุลาคมของทุกปี โดยในปีนี้คณะกรรมการสมานฉันท์แรงงานไทยได้ขอใช้สถานที่ของสํานักงานประกันสัดม จังหวัดนนทบุรี เป็นสถานที่จัดงาน มีการเคลื่อนขบวนมายังสํานักงานประกันสังคม จํานวน 400 คนโดยประมาณ และมีองค์กรสมาชิกเข้าร่วม จํานวน 12 องค์กร
นายสุเทพ กล่าวต่อว่า สําหรับข้อเรียกร้องเนื่องในวันงานที่มีคุณค่าสากล (Decent Work Day) 2020 ทั้ง 7 ข้อ ได้แก่ 1) ต้องการให้รัฐบาลปฏิรูปการจ้างงาน ปฏิรูประบบประกันสังคมเพื่อความมั่นคงของคนทํางาน ให้รัฐมีสวัสดิการถ้วนหน้าด้านสาธารณสุขและการศึกษา 2) จัดให้ประชาชนวัยทํางานมีงานทําและมีมาตรการช่วยเหลือค่าครองชีพ 3) ต้องกําหนดค่าจ้างแรงงานที่เป็นธรรม 4) ต้องปฏิรูปโครงสร้างการบริหารสํานักงานประกันสัดมให้เป็นองค์กรอิสระ โปร่งใส 5) ต้องจ่ายเงินสมทบเข้ากองทุนประกันสังคม 5% และเร่งชําระเงินสมทบที่ค้างจ่าย 6) การจัดตั้งสถาบันการเงินเพื่อให้บริการผู้ประกันตน และ 7) จัดสร้างโรงพยาบาลเพื่อให้บริการผู้ประกันตน
รัฐบาลไทย-ข่าวทำเนียบรัฐบาล-'สมาคม ร.พ.เอกชน' เข้าพบ ‘จับกัง1’ รับทราบนโยบายแรงงาน ร่วมมือยกระดับบริการทางการแพทย์แก่ผู้ประกันตน
วันพุธที่ 7 ตุลาคม 2563
'สมาคม ร.พ.เอกชน' เข้าพบ ‘จับกัง1’ รับทราบนโยบายแรงงาน ร่วมมือยกระดับบริการทางการแพทย์แก่ผู้ประกันตน
รัฐมนตรีว่าการกระทรวงแรงงาน ให้การต้อนรับ นายกสมาคมโรงพยาบาลเอกชน และคณะ รับทราบนโยบายด้านแรงงานและข้อเสนอแนะแนวทางพัฒนายกระดับบริการทางการแพทย์แก่ผู้ประกันตน พัฒนาระบบบริการให้มีประสิทธิภาพมากยิ่งขึ้น
เมื่อวันที่ 7 ตุลาคม 2563 นายสุชาติ ชมกลิ่น รัฐมนตรีว่าการกระทรวงแรงงาน ให้การต้อนรับ
ศาสตราจารย์ ดร.นายแพทย์ เฉลิม หาญพานิชย์ นายกสมาคมโรงพยาบาลเอกชน และคณะ ในโอกาสเข้าพบเพื่อมอบกระเช้าแสดงความยินดีในวาระที่รัฐมนตรีว่าการกระทรวงแรงงานเข้ารับตําแหน่ง พร้อมขอรับทราบนโยบายและข้อเสนอแนะจากรัฐมนตรีว่าการกระทรวงแรงงาน เพื่อเป็นแนวทางในการพัฒนาบริการทางการแพทย์และการประสานงานร่วมมือระหว่างภาครัฐและเอกชน เพื่อให้บรรลุนโยบายและยุทธ์ศาสตร์ของประเทศต่อไปอย่างมีประสิทธิภาพ ณ ห้องจัตุมงคล ชั้น 6 อาคารกระทรวงแรงงาน โดยมี นายสุทธิ สุโกศล ปลัดกระทรวงแรงงาน ร่วมเป็นเกียรติให้การต้อนรับในครั้งนี้ด้วย
นายสุชาติ กล่าวว่า จากการหารือกับนายกสมาคมโรงพยาบาลเอกชน ทางสมาคมฯ มีข้อเสนอให้เกิดการมีส่วนร่วมในการเสนอความเห็นการจัดระบบบริการทางการแพทย์ของสํานักงานประกันสังคม ซึ่งอาจเป็นกรรมการในคณะกรรมการการแพทย์ ประเด็นการทําเส้นล้างไต ของผู้ประกันตนที่ต้องสํารองจ่าย หรือให้โรงพยาบาลตั้งเบิกกับสํานักงานประกันสังคม ในเรื่องนี้ต้องการให้โรงพยาบาลตั้งเบิกกับสํานักงานประกันสังคมโดยผู้ประกันตนไม่ต้องสํารองจ่าย สํานักงานประกันสังคมควรมีการประชาสัมพันธ์สิทธิล้างไตทางเส้นเลือด ที่ดีกว่าสํานักงานหลักประกันสุขภาพแห่งชาติ (สปสช.) ที่ให้ล้างทางช่องท้อง นอกจากนี้ รมว.แรงงาน ต้องการให้โรงพยาบาลจัดบริการแก่ผู้ประกันตน แบบ Premium เช่น มีห้องรอระหว่างรอพบแพทย์ เป็นต้น
รัฐบาลไทย-ข่าวทำเนียบรัฐบาล-รมว. แรงงาน  เตือน สถานศึกษารัฐ-เอกชน  ต้องยื่นขออนุญาตทำงานให้ ”ครูต่างชาติ” ไม่มียกเว้น
วันพุธที่ 7 ตุลาคม 2563
รมว. แรงงาน  เตือน สถานศึกษารัฐ-เอกชน  ต้องยื่นขออนุญาตทํางานให้ ”ครูต่างชาติ” ไม่มียกเว้น
นายสุชาติ ชมกลิ่น  รัฐมนตรีว่าการกระทรวงแรงงาน  มอบหมายกรมการจัดหางาน เข้มงวด  ตรวจสอบครูชาวต่างชาติและสถานศึกษาทั้งของรัฐและเอกชน ที่มีการจ้างครูต่างชาติเข้าทํางาน หากพบทํางานในประเทศไทยโดยไม่มีใบอนุญาตทํางาน ให้ดําเนินคดีตามกฎหมาย
นายสุชาติ กล่าวว่า ได้มอบหมายให้กรมการจัดหางาน ตรวจสอบการทํางานของคนต่างด้าวที่เข้ามาทํางานในประเทศไทย ในตําแหน่งครูผู้สอนในโรงเรียนหรือสถานศึกษาทั้งของรัฐและเอกชนว่า ได้ดําเนินการขอรับใบอนุญาตทํางาน (Work permit) อย่างถูกต้องตามกฎหมายหรือไม่ หากเจ้าหน้าที่ตรวจสอบพบว่า มีครูชาวต่างชาติทํางานโดยไม่มีใบอนุญาตทํางาน ในโรงเรียนหรือสถานศึกษา ครูชาวต่างชาตินั้นต้องถูกดําเนินคดีในข้อหา เป็นคนต่างด้าวทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ มีโทษปรับตั้งแต่ 5,000 – 50,000 บาท และถูกผลักดันกลับประเทศ ส่วนนายจ้างที่จ้างคนต่างด้าวทํางานโดยไม่มีใบอนุญาตทํางานหรือให้คนต่างด้าวทํางานนอกเหนือจากที่มีสิทธิจะทําได้ จะมีโทษปรับตั้งแต่ 10,000 – 100,000 บาท ต่อคนต่างด้าวที่จ้างหนึ่งคน และถ้ายังพบกระทําผิดซ้ําจะมีโทษจําคุกไม่เกิน 1 ปี หรือปรับตั้งแต่ 50,000 – 200,000 บาท ต่อคนต่างด้าวที่จ้างหนึ่งคน หรือทั้งจําทั้งปรับ และห้ามจ้างคนต่างด้าวทํางานเป็นเวลา 3 ปี
ซึ่งในปัจจุบันประเทศไทยมีครูชาวต่างชาติทั่วประเทศ จํานวน 11,200 คน โดยสัญชาติที่เข้ามาทํางานในประเทศไทยมากที่สุด 5 อันดับแรก ได้แก่ 1. ฟิลิปปินส์ 4,360 คน 2. อังกฤษ 1,569 คน 3. สหรัฐอเมริกา 1,143 คน 4. จีน 778 คน 5. ญี่ปุ่น 351 คน และอื่นๆ 2,999 คน (ข้อมูลจากสํานักบริหารแรงงานต่างด้าว กรมการจัดหางาน)
ด้านนายสุชาติ พรชัยวิเศษกุล อธิบดีกรมการจัดหางาน เปิดเผยว่า ได้กําชับสํานักงานจัดหางานจังหวัดทุกจังหวัดและสํานักงานจัดหางานกรุงเทพมหานครพื้นที่ 1-10 ดําเนินการตรวจสอบและควบคุมการทํางานของคนต่างด้าวในพื้นที่รับผิดชอบให้เป็นไปตามกฎหมาย ซึ่งคนต่างด้าวที่จะขอรับใบอนุญาตทํางานในตําแหน่งครูผู้สอนในสถานศึกษา ต้องเป็นผู้ที่ได้รับอนุญาตให้เข้ามาในราชอาณาจักรเป็นการชั่วคราวตามกฎหมายว่าด้วยคนเข้าเมือง (NON-IMMIGRANT VISA) โดยมิใช่ได้รับอนุญาตให้เข้ามาในฐานะนักท่องเที่ยวหรือผู้เดินทางผ่าน (TOURIST/TRANSIT VISA) มีเอกสารการประกอบวิชาชีพครู ใบรับรองแพทย์ซึ่งรับรองว่าผู้ขอไม่มีโรคต้องห้ามตามกฎหมาย (มีอายุไม่เกิน 6 เดือน) และไม่เคยต้องโทษจําคุกในความผิดตามกฎหมายว่าด้วยคนเข้าเมือง หรือกฎหมายว่าด้วยการบริหารจัดการการทํางานของคนต่างด้าวในระยะเวลา 1 ปี ก่อนวันขอรับใบอนุญาต โดยยื่นคําขอรับใบอนุญาตทํางาน ณ สํานักงานจัดหางานจังหวัด หรือสํานักงานจัดหางานกรุงเทพมหานคร พื้นที่ 1-10 ที่เป็นสถานที่ตั้งของสถานศึกษา รอพิจารณาคุณสมบัติและตรวจสอบเอกสาร 3 วันทําการ และชําระค่าธรรมเนียมการอนุญาตทํางานตามระยะเวลาที่ได้รับอนุญาต คือ ไม่เกิน 3 เดือน จํานวน 750 บาท ไม่เกิน 6 เดือน จํานวน 1,500 บาท และไม่เกิน 1 ปี จํานวน 3,000 บาท
ทั้งนี้ สามารถสอบถามรายละเอียดเพิ่มเติม ได้ที่สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1 – 10 หรือที่ไลน์ @service_workpermit และสายด่วนกระทรวงแรงงาน โทร.1506 กด 2 กรมการจัดหางาน ซึ่งมีการจัดล่ามภาษาอังกฤษ ให้บริการข้อมูลข่าวสาร แนะนําวิธีการทํางานในประเทศไทยอย่างถูกต้องตามกฎหมาย” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-เตือน! ดีเปรสชันเข้าไทย ฝนตกหนัก 7-9 ต.ค. นี้
วันพุธที่ 7 ตุลาคม 2563
เตือน! ดีเปรสชันเข้าไทย ฝนตกหนัก 7-9 ต.ค. นี้
--
#ไทยคู่ฟ้าแจ้งเตือนประชาชนในภาคตะวันออกเฉียงเหนือตอนล่าง ภาคตะวันออก ภาคกลาง และภาคใต้ ระมัดระวังฝนตกหนักถึงหนักมาก จากอิทธิพลของพายุดีเปรสชัน ในช่วงวันที่ 7-9 ต.ค. 63 สําหรับประชาชนที่อาศัยอยู่บริเวณชายฝั่งภาคใต้ด้านตะวันออกและภาคตะวันออก ควรเพิ่มความระมัดระวังคลื่นลมที่มีกําลังแรงและควรงดการเดินเรือ ผู้ที่ต้องการติดตามข้อมูลสภาพอากาศตรวจสอบได้ที่เว็บไซต์กรมอุตุนิยมวิทยาhttp://www.tmd.go.thหรือโทร.สายด่วนพยากรณ์อากาศ 1182 ตลอด 24 ชั่วโมง
รัฐบาลไทย-ข่าวทำเนียบรัฐบาล-การประชุมเจ้าหน้าที่อาวุโสอาเซียนด้านกฎหมาย ครั้งที่ ๑๙ (The 19th ASEAN Senior Law Officials Meeting : ASLOM)
วันพุธที่ 7 ตุลาคม 2563
การประชุมเจ้าหน้าที่อาวุโสอาเซียนด้านกฎหมาย ครั้งที่ ๑๙ (The 19th ASEAN Senior Law Officials Meeting : ASLOM)
การประชุมเจ้าหน้าที่อาวุโสอาเซียนด้านกฎหมาย ครั้งที่ ๑๙ (The 19th ASEAN Senior Law Officials Meeting : ASLOM)
ในวันอังคารที่ ๖ ตุลาคม ๒๕๖๓ ระหว่างเวลา ๐๙.๐๐ - ๑๗.๐๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นหัวหน้าคณะผู้แทนไทยเข้าร่วมการประชุมเจ้าหน้าที่อาวุโสอาเซียนด้านกฎหมาย ครั้งที่ ๑๙
(The 19th ASEAN Senior Law Officials Meeting : ASLOM)
ผ่านทางระบบการประชุมทางไกล (Video Conference)
โดยคณะผู้แทนไทย ประกอบด้วย ผู้แทนจากกระทรวงยุติธรรม กระทรวงการต่างประเทศ
สํานักงานศาลยุติธรรม สํานักงานอัยการสูงสุด สํานักงานคณะกรรมการกฤษฎีกา และสถาบันเพื่อการยุติธรรมแห่งประเทศไทย
สําหรับประเด็นการหารือที่สําคัญ ประกอบด้วย การจัดทําสนธิสัญญาอาเซียนว่าด้วยการส่งผู้ร้ายข้ามแดน
การรายงานการจัดประชุมเชิงปฏิบัติการในเรื่องการพัฒนาข้อเสนออนุสัญญาอาเซียนว่าด้วยการโอนตัวนักโทษ
การพัฒนาความร่วมมือด้านการโอนตัวนักโทษ และประเทศไทยได้เสนอให้ทบทวนความถี่ในการจัดประชุม ASLOM
และการประชุมรัฐมนตรีอาเซียนด้านกฎหมาย (ASEAN Law Ministerial Meeting: ALAWMM)
จากเดิมทุก ๑๘ เดือนและ ๓๖ เดือน เป็นทุก ๑๒ เดือนและ ๒๔ เดือน
เพื่อตอบรับภาระงานที่มีความซับซ้อนมากขึ้นและให้เท่าทันต่อสถานการณ์ที่เปลี่ยนแปลงไปอย่างรวดเร็ว
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงดิจิทัลฯ ร่วมพิธีเปิดงาน The 5th Singapore International Cyber Week พร้อมร่วมเวทีเสวนาระหว่างรัฐมนตรีอาเซียน
วันพุธที่ 7 ตุลาคม 2563
ผู้ช่วยรัฐมนตรีประจํากระทรวงดิจิทัลฯ ร่วมพิธีเปิดงาน The 5th Singapore International Cyber Week พร้อมร่วมเวทีเสวนาระหว่างรัฐมนตรีอาเซียน
ผู้ช่วยรัฐมนตรีประจํากระทรวงดิจิทัลฯ ร่วมพิธีเปิดงาน The 5th Singapore International Cyber Week พร้อมร่วมเวทีเสวนาระหว่างรัฐมนตรีอาเซียน
ผู้ช่วยรัฐมนตรีประจํากระทรวงดิจิทัลฯ ร่วมพิธีเปิดงาน The 5th Singapore International Cyber Week พร้อมร่วมเวทีเสวนาระหว่างรัฐมนตรีอาเซียน เรื่อง การปรับเปลี่ยนโลกไซเบอร์สู่ความปกติใหม่ รับมือสถานการณ์โรคโควิด - ๑๙ ผ่านระบบการประชุมทางไกล
เมื่อวันที่ ๖ ตุลาคม ๒๕๖๓ นายเนวิน ช่อชัยทิพย์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจ และสังคม ได้เข้าร่วมพิธีเปิดงาน The 5th Singapore International Cyber Week โดยมี Mr. Heng Swee Keat รองนายกรัฐมนตรีและรัฐมนตรีที่กํากับดูแลด้านความมั่นคงของสิงคโปร์ เป็นประธานในพิธีเปิดงาน ซึ่งในปีนี้ จัดขึ้นภายใต้หัวข้อหลัก “ความร่วมมือในอนาคตภายหลังโรคโควิด” (Co - operation in a Post - COVID Future) โดยภายหลังจากพิธีเปิดงาน ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม ได้เข้าร่วมการประชุมสัมมนา SICW Ministerial Roundtable Opening Session ซึ่งเป็นเวทีเสวนาเพื่ออภิปรายร่วมกันระหว่างรัฐมนตรีอาเซียน ผู้บริหารระดับสูงของหน่วยงานด้านความมั่นคงปลอดภัยไซเบอร์ ทั้งในและองค์กรภายนอกภูมิภาคอาเซียน ในประเด็นการปรับเปลี่ยนโลกไซเบอร์สู่ความปกติใหม่ (Adapting to the New Normal: Innovation, Opportunities, Cooperation) ภายหลังสถานการณ์โรคโควิด – ๑๙ ผ่านระบบการประชุมทางไกล ณ ห้องประชุม Brain Storming ชั้น ๒๒ สํานักงานพัฒนาธุรกรรมทางอิเล็กทรอนิกส์ พร้อมทั้งเน้นย้ําถึงการเสริมสร้างความเข้มแข็งด้านความร่วมมือเกี่ยวกับความมั่นคงปลอดภัยไซเบอร์เพื่อร่วมกันรับมือกับปัญหาและความท้าทายของความมั่นคงปลอดไซเบอร์ในโลกปัจจุบันได้อย่างมีประสิทธิภาพ
*******************
รัฐบาลไทย-ข่าวทำเนียบรัฐบาล-ธ.ก.ส. ขอบคุณเสียงตอบรับสลากออมทรัพย์ ธ.ก.ส. ชุดเกษตรมั่งคั่ง 5
วันพุธที่ 7 ตุลาคม 2563
ธ.ก.ส. ขอบคุณเสียงตอบรับสลากออมทรัพย์ ธ.ก.ส. ชุดเกษตรมั่งคั่ง 5
ธ.ก.ส. ปลื้มสลากออมทรัพย์ ธ.ก.ส. ชุดเกษตรมั่งคั่ง 5 หน่วยละ 100 บาท ลุ้นรางวัล 10 ล้านบาท จําหน่ายหมดภายใน 6 สัปดาห์ พร้อมขอบคุณลูกค้าผู้มีอุปการคุณทุกท่านที่ให้การตอบรับเป็นอย่างดี
ธ.ก.ส. ปลื้มสลากออมทรัพย์ ธ.ก.ส. ชุดเกษตรมั่งคั่ง 5 หน่วยละ 100 บาท ลุ้นรางวัล 10 ล้านบาท จําหน่ายหมดภายใน 6 สัปดาห์ พร้อมขอบคุณลูกค้าผู้มีอุปการคุณทุกท่านที่ให้การตอบรับ เป็นอย่างดี สําหรับผู้ที่สนใจสามารถเลือกฝากผลิตภัณฑ์เงินฝากที่มีรางวัลอื่น ๆ ที่น่าสนใจ อาทิ สลากออมทรัพย์เกษตรยั่งยืน หน่วยละ 20 บาทลุ้นรางวัล 2 ล้านบาท เงินฝากออมทรัพย์ทวีโชค ลุ้นรางวัล เป็นสิ่งของมากมาย เป็นต้น
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากการที่ ธ.ก.ส. ได้เปิดรับฝาก “สลากออมทรัพย์ ธ.ก.ส. ชุดเกษตรมั่งคั่ง 5” จํานวน 1,000 ล้านหน่วย หน่วยละ 100 บาท รวมวงเงิน 100,000 ล้านบาท มีอายุการรับฝาก 3 ปี ลุ้นรางวัลสูงสุด 10 ล้านบาท รวมมูลค่าสูงสุดกว่า 91 ล้านบาทต่อเดือน ซึ่งเริ่มเปิดรับฝากมาตั้งแต่วันที่ 20 สิงหาคม 2563 นั้น สลากดังกล่าวได้รับเสียงตอบรับเป็นอย่างดีจากเกษตรกรลูกค้าและประชาชนทั่วไป ทําให้ยอดรับฝากเต็มวงเงินอย่างรวดเร็วภายในระยะเวลาเพียง 6 สัปดาห์เท่านั้น โดยมียอดรับฝากผ่านทางแอปพลิเคชัน ธ.ก.ส. A-Mobile จํานวน 36,188 ล้านบาท และยอดรับฝากผ่านทางเคาน์เตอร์ธนาคาร จํานวน 63,812 ล้านบาท
ธ.ก.ส. ขอขอบคุณเกษตรกรลูกค้าผู้มีอุปการะคุณทุกท่านผู้ฝากสลากทุกท่านที่ให้ความไว้วางใจและสนับสนุนผลิตภัณฑ์เงินฝากของธนาคาร ซึ่งเงินทุก ๆ บาทที่ท่านฝากไว้ ธ.ก.ส. จะนําไปใช้เป็นทุนสนับสนุน ภาคเกษตรกรรม การพัฒนาและสร้างความเข้มแข็งสู่ธุรกิจชุมชน อันเป็นฐานรากที่สําคัญของประเทศ ทั้งนี้ สําหรับผู้ที่ต้องการฝากเงินกับ ธ.ก.ส. สามารถเลือกใช้บริการผลิตภัณฑ์เงินฝากอื่น ๆ ที่น่าสนใจได้ อาทิ สลากออมทรัพย์เกษตรยั่งยืน หน่วยละ 20 บาท อายุรับฝาก 2 ปี ฝากขั้นต่ํา 20 บาท สูงสุดไม่เกิน 200,000 บาท/ครั้ง เมื่อฝากครบกําหนดจะได้รับดอกเบี้ยหน่วยละ 0.20 บาท คิดเป็นอัตราร้อยละ 0.5 ต่อปี (ไถ่ถอนคืนได้เมื่อครบกําหนด) โดยผู้ฝากสามารถลุ้นรางวัลที่ 1 มูลค่า 2,000,000 บาท และรางวัลเลข 4 ตัว รางวัลละ 2,000 บาท ได้ในงวดแรกที่ฝาก และลุ้นรางวัลเลข 4 ตัว มูลค่า 20 บาท ตลอดระยะเวลารับฝาก 24 งวด ออกรางวัลทุกวันที่ 16 ของทุกเดือน ซึ่งสามารถฝากได้ง่าย ๆ ผ่านแอปพลิเคชัน ธ.ก.ส. A-Mobile หรือออมเงินกับเงินฝากออมทรัพย์ทวีโชค สมุดเล่มแดงที่มีสิทธิ์ลุ้นโชค รับรางวัลจากยอดเงินฝากทุก 2,000 บาท ติดต่อกัน 3 เดือน จะได้ 1 สิทธิ์ และยอดเงินฝากทุก 10,000 บาทติดต่อกัน 7 เดือน จะได้รับเพิ่ม 1 สิทธิ์ และหากฝากติดต่อกัน 10 เดือน จะได้รับเพิ่ม 2 สิทธิ์ โดยลุ้นจับรางวัลในระดับจังหวัดปีละ 2 ครั้ง และลุ้นรับรางวัลระดับประเทศอีกปีละ 1 ครั้ง โดยสามารถค้นหาข้อมูลผลิตภัณฑ์เงินฝากที่ตรงตามความต้องการของท่านได้ที่ www.baac.or.th หรือติดต่อสอบถามได้ที่ Call Center 02 555 0555 หรือที่ ธ.ก.ส. ทุกสาขาทั่วประเทศ
รัฐบาลไทย-ข่าวทำเนียบรัฐบาล-กยศ. ขยายเวลาลดเบี้ยปรับถึง 31 มี.ค. 64
วันพุธที่ 7 ตุลาคม 2563
กยศ. ขยายเวลาลดเบี้ยปรับถึง 31 มี.ค. 64
กองทุนเงินให้กู้ยืมเพื่อการศึกษา (กยศ.) ขยายเวลามาตรการชําระหนี้ลดเบี้ยปรับ 75-80% จนถึงวันที่ 31 มีนาคม 2564 เพื่อช่วยเหลือและให้โอกาสผู้กู้ยืมที่ได้รับผลกระทบทางเศรษฐกิจ
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา ได้เปิดเผยว่า “จากสถานการณ์โรคติดเชื้อไวรัสโคโรนา 2019 (COVID-19) ซึ่งยังส่งผลกระทบต่อสภาวะเศรษฐกิจของประเทศและการดํารงชีวิตของประชาชนอย่างต่อเนื่อง คณะกรรมการกองทุนเงินให้กู้ยืมเพื่อการศึกษาจึงได้มีมติเห็นชอบขยายระยะเวลามาตรการลดเบี้ยปรับหรือค่าธรรมเนียมกรณีผิดนัดชําระเงินคืน จากเดิมสิ้นสุดวันที่ 30 กันยายน 2563 เป็นให้สิ้นสุดวันที่ 31 มีนาคม 2564 เพื่อเป็นการช่วยเหลือและให้โอกาสผู้กู้ยืมที่อยู่ระหว่างการชําระหนี้ ดังนี้
1. ลดเบี้ยปรับ 80% สําหรับผู้กู้ยืมทุกกลุ่มที่ชําระหนี้ปิดบัญชีในครั้งเดียว กรณีผู้กู้ยืมที่ยัง ไม่ถูกดําเนินคดี ติดต่อชําระหนี้ที่ธนาคารกรุงไทยหรือธนาคารอิสลามแห่งประเทศไทย กรณีผู้กู้ยืมถูกดําเนินคดี ลงทะเบียนขอรับสิทธิและนัดหมายวันที่ประสงค์จะชําระหนี้ปิดบัญชี ได้ที่เว็บไซต์ กยศ. (www.studentloan.or.th) โดยผู้กู้ยืมต้องชําระค่าทนายความและค่าฤชาธรรมเนียมศาลให้เสร็จสิ้นก่อนปิดบัญชี
2. ลดเบี้ยปรับ 75% สําหรับผู้กู้ยืมกลุ่มก่อนฟ้องคดีมาชําระหนี้ค้างทั้งหมดให้มีสถานะปกติ (ไม่ค้างชําระ) โดยติดต่อชําระหนี้ที่ธนาคารกรุงไทยหรือธนาคารอิสลามแห่งประเทศไทย
ทั้งนี้ กองทุนขอเชิญชวนผู้กู้ยืมที่เข้าร่วมมาตรการดังกล่าวไม่ทัน ให้มาขอใช้สิทธิเพื่อรับสิทธิประโยชน์ตามเงื่อนไขที่กองทุนกําหนด และเพื่อเป็นการป้องกันการถูกดําเนินคดีหรือบังคับคดี และยังเป็นผู้ส่งต่อโอกาสทางการศึกษาให้นักเรียน นักศึกษารุ่นน้องต่อไป” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-ผู้ป่วยบัตรทองเฮ! รักษาได้ทุกที่ นำร่อง กทม. – ปริมณฑล
วันพุธที่ 7 ตุลาคม 2563
ผู้ป่วยบัตรทองเฮ! รักษาได้ทุกที่ นําร่อง กทม. – ปริมณฑล
--
#ไทยคู่ฟ้า ข่าวดีสําหรับพี่น้องประชาชนที่มีสิทธิบัตรทอง ล่าสุด บอร์ด สปสช. หรือคณะกรรมการหลักประกันสุขภาพแห่งชาติ เห็นชอบการยกระดับระบบหลักประกันสุขภาพแห่งชาติ (บัตรทอง) ใน 4 เรื่องสําคัญ ดังนี้ >>
.
1. ประชาชนที่เจ็บป่วยสามารถไปหาหมอประจําครอบครัวในหน่วยบริการปฐมภูมิ หรือรักษาโรคเบื้องต้นได้ทุกที่ในระบบบัตรทอง โดยจะนําร่องในพื้นที่ กทม. และปริมณฑล ตั้งแต่วันที่ 1 พ.ย. 63 เป็นต้นไป พร้อมเชื่อมต่อข้อมูลคลินิกหมอครอบครัวและผู้ป่วย พัฒนาระบบตรวจสอบสิทธิผ่านแอปพลิเคชันและยืนยันตัวตนด้วยบัตรประชาชน
.
2. ผู้ป่วยในที่ไปรับการรักษายังสถานพยาบาลแห่งใหม่ ไม่ต้องกลับไปขอรับใบส่งตัวที่เดิม โดยสามารถรักษาต่อเนื่องได้ทันที เพียงใช้บัตรประชาชนตรวจสอบตัวตน จะนําร่องในพื้นที่เขต 9 นครราชสีมา ตั้งแต่วันที่ 1 พ.ย. 63 เป็นต้นไป ส่วนใน กทม. และปริมณฑล จะเริ่ม 1 ม.ค. 64 ก่อนขยายไปยังจังหวัดอื่น ๆ ต่อไป
.
3. ผู้ป่วยโรคมะเร็งสามารถเข้ารับบริการได้ทุกที่ เพื่อความรวดเร็วป้องกันไม่ให้อาการลุกลาม โดยผู้ที่ได้รับการวินิจฉัยว่าเป็นมะเร็ง จะได้ใบรับรองและประวัติ หรือ Code เพื่อเลือกเข้ารับบริการ ณ สถานพยาบาลอื่น ผ่าน 3 ช่องทาง คือ สายด่วน สปสช. 1330, แอปพลิเคชัน สปสช. หรือติดต่อที่โรงพยาบาลโดยตรง เริ่ม 1 ม.ค. 64
.
4. ประชาชนที่ย้ายหน่วยบริการจะได้สิทธิทันที ไม่ต้องรอ 15 วันเหมือนเดิม และสามารถย้ายหน่วยบริการได้ด้วยตนเองผ่านแอปพลิเคชัน สปสช. เพียงมีบัตรประชาชน Smart card โดยจะเริ่มพร้อมกันทั่วประเทศ 1 ม.ค. 64
Cr. สํานักงานหลักประกันสุขภาพแห่งชาติ (สปสช.)
รัฐบาลไทย-ข่าวทำเนียบรัฐบาล-รมว.ยุติธรรม ประชุมติดตามความคืบหน้าการดำเนินงานของหน่วยงานในสังกัดกระทรวงยุติธรรม
วันพุธที่ 7 ตุลาคม 2563
รมว.ยุติธรรม ประชุมติดตามความคืบหน้าการดําเนินงานของหน่วยงานในสังกัดกระทรวงยุติธรรม
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๓๔/๒๕๖๓
ในวันพุธที่ ๗ ตุลาคม ๒๕๖๓ เวลา ๑๐.๐๐ น.ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๓๔/๒๕๖๓ โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พร้อมด้วยผู้บริหารของหน่วยงานในสังกัดกระทรวงยุติธรรม เข้าร่วม โดยที่ประชุมได้ติดตามความก้าวหน้าตามข้อสั่งการของรัฐมนตรีว่าการกระทรวงยุติธรรม ในประเด็นการตรวจสอบการครอบครองที่ดินศรีพันวา จังหวัดภูเก็ต การเผยแพร่รายการ "เรื่องเล่าชาวเรือนจํา" ทางสถานีโทรทัศน์ รวมทั้งการวิเคราะห์อัตรากําลังข้าราชการราชทัณฑ์ เพื่อให้การควบคุม ดูแลผู้ต้องขังภายในเรือนจํามีประสิทธิภาพมากยิ่งขึ้น
รัฐบาลไทย-ข่าวทำเนียบรัฐบาล-​“รมว.วราวุธ นำข้าราชการและเจ้าหน้าที่ วางพวงมาลาอนุสาวรีย์วีรชนป่าไม้ ในโอกาสครบรอบ 18 ปี กรมอุทยานฯ”
วันพุธที่ 7 ตุลาคม 2563
​“รมว.วราวุธ นําข้าราชการและเจ้าหน้าที่ วางพวงมาลาอนุสาวรีย์วีรชนป่าไม้ ในโอกาสครบรอบ 18 ปี กรมอุทยานฯ”
​“รมว.วราวุธ นําข้าราชการและเจ้าหน้าที่ วางพวงมาลาอนุสาวรีย์วีรชนป่าไม้ ในโอกาสครบรอบ 18 ปี กรมอุทยานฯ”
“รมว.วราวุธ นําข้าราชการและเจ้าหน้าที่ วางพวงมาลาอนุสาวรีย์วีรชนป่าไม้ ในโอกาสครบรอบ 18 ปี กรมอุทยานฯ”
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในงานวันคล้ายวันสถาปนากรมอุทยานแห่งชาติ สัตว์ป่า และพันธุ์พืช ครบรอบ 18 ปี ภายใต้ชื่องาน“เพิ่มป่า เติมชีวิต คืนสัตว์ป่าสู่ธรรมชาติ” โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ผู้บริหารกระทรวงฯ หัวหน้าหน่วยงาน ข้าราชการ และเจ้าหน้าที่ กรมอุทยานฯ ผู้บริหารจากภาคเอกชน รัฐวิสาหกิจ ประชาชน ที่ได้รับเครื่องหมายเชิดชูเกียรติ “พิทักษ์ทรัพยากรป่าไม้”ผู้เกษียณอายุราชการ ผู้ช่วยเหลือราชการกรมอุทยานแห่งชาติฯ,โครงการประกวดหมู่บ้าน สสอ.ดีเด่น เข้าร่วมงานฯ เมื่อวันที่ 2 ตุลาคม 2563 ณ บริเวณลานอนุสาวรีย์วีรชนป่าไม้ และห้องประชุม ชั้น 4 อาคารเอนกประสงค์ กรมอุทยานแห่งชาติ สัตว์ป่า และพันธุ์พืช
รมว.ทส. ได้นําคณะผู้บริหารและผู้เข้าร่วมพิธีฯ ประกอบพิธีบูชาพระพุทธไตรสสตวรรษานุสรณ์ พิธีบูชาท้าวมหาพรหม พิธีถวายเครื่องราชสักการะพระบรมราชานุสาวรีย์ พระบาทสมเด็จพระจุลจอมเกล้าเจ้าอยู่หัว ตักบาตรพระสงฆ์ 9 รูป และร่วมพิธีสงฆ์ โดยสมเด็จพระมหารัชมงคลมุนี (ธงชัย ธมมธโช) จากวัดไตรมิตรวิทยารามวรวิหาร พิธีสดุดีและวางพวงมาลาวีรชนป่าไม้ นอกจากนั้น ได้เป็นประธานมอบโล่ให้แก่ข้าราชการเกษียณอายุราชการ ข้าราชการพลเรือนและลูกจ้างประจําดีเด่น และผู้ปฎิบัติงานดีเด่น ประจําปี 2563 มอบโล่รางวัลเครื่องหมายเชิดชูเกียรติ “พิทักษ์ทรัพยากรป่าไม้” และผู้ช่วยเหลือราชการกรมอุทยานแห่งชาติ สัตว์ป่า และพันธุ์พืช ประจําปี 2563 โครงการประกวดหมู่บ้าน สสอ.ดีเด่น “การดําเนินงานกิจกรรมส่งเสริมและพัฒนาการมีส่วนร่วมของชุมชนในพื้นที่ป่าอนุรักษ์” โดยรางวัลชนะเลิศ ได้แก่ หมู่บ้าน สสอ. บ้านโนนทอง จังหวัดสุรินทร์
รัฐบาลไทย-ข่าวทำเนียบรัฐบาล-รองปลัดกระทรวงวัฒนธรรมกล่าวแสดงความยินดีแก่ผู้ผ่านการคัดเลือกรอบแรกการประกวด "การต่อต้านการทุจริต ผ่านศิลปะการแสดงพื้นบ้าน" ประจำปี ๒๕๖๓
วันพุธที่ 30 กันยายน 2563
รองปลัดกระทรวงวัฒนธรรมกล่าวแสดงความยินดีแก่ผู้ผ่านการคัดเลือกรอบแรกการประกวด "การต่อต้านการทุจริต ผ่านศิลปะการแสดงพื้นบ้าน" ประจําปี ๒๕๖๓
รองปลัดกระทรวงวัฒนธรรมกล่าวแสดงความยินดีแก่ผู้ผ่านการคัดเลือกรอบแรกการประกวด "การต่อต้านการทุจริต ผ่านศิลปะการแสดงพื้นบ้าน" ประจําปี ๒๕๖๓
วันที่ ๒๙ กันยายน ๒๕๖๓ เวลา ๑๕.๓๐ น. นายกฤษศญพงษ์ ศิริ ปลัดกระทรวงวัฒนธรรม มอบหมายให้ นางยุพา ทวีวัฒนะกิจบวร รองปลัดกระทรวงวัฒนธรรม กล่าวแสดงความยินดีแก่ผู้ผ่านการคัดเลือกรอบแรกการประกวด "การต่อต้านการทุจริต ผ่านศิลปะการแสดงพื้นบ้าน" ประจําปี ๒๕๖๓ โดยมีนายเกรียงศักดิ์ บุญประสิทธิ์ หัวหน้าผู้ตรวจราชการกระทรวงวัฒนธรรม ศาสตราจารย์พิเศษ วิชา มหาคุณ ประธานกรรมการมูลนิธิต่อต้านการทุจริต ผู้บริหาร และผู้แทนจากหน่วยงานที่เกี่ยวข้องเข้าร่วม ณ ศูนย์ประชุม ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-ติดตามพระราชบัญญัติป้องกันและไขปัญหาการตั้งครรภ์ในวัยรุ่น พ.ศ. ๒๕๕๙
วันพุธที่ 30 กันยายน 2563
ติดตามพระราชบัญญัติป้องกันและไขปัญหาการตั้งครรภ์ในวัยรุ่น พ.ศ. ๒๕๕๙
สรุปการตอบกระทู้ถามในการประชุมวุฒิสภา วันจันทร์ที่ ๓ สิงหาคม ๒๕๖๓
เรื่องติดตามพระราชบัญญัติป้องกันและไขปัญหาการตั้งครรภ์ในวัยรุ่น พ.ศ. ๒๕๕๙
ผู้ตั้งกระทู้ถาม นายเจตน์ ศิรธรานนท์
ถาม รัฐมนตรีว่าการกระทรวงศึกษาธิการ
ผู้ตอบ รัฐมนตรีว่าการกระทรวงศึกษาธิการ
ผู้ถาม : นายเจตน์ ศิรธรานนท์ ถามกระทู้โดยสรุปดังนี้
ตามที่พระราชบัญญัติป้องกันและแก้ไขปัญหาการตั้งครรภ์ในวัยรุ่น พ.ศ. ๒๕๕๙ ได้ประกาศในราชกิจจานุเบกษา เมื่อวันที่ ๓๑ มีนาคม ๒๕๕๙ กฎหมายฉบับนี้สอดคล้องกับการพัฒนา ที่ยั่งยืนขององค์การสหประชาชาติ ทั้งนี้ สาระสําคัญของกฎหมายฉบับนี้มีความครบถ้วนสมบูรณ์ โดยมีการบูรณาการกับกระทรวงต่าง ๆ ที่เกี่ยวข้อง ๕ กระทรวง ได้แก่ กระทรวงศึกษาธิการ กระทรวงมหาดไทย กระทรวงแรงงาน กระทรวงสาธารณสุข และกระทรวงการพัฒนาสังคมและความมั่นคงของมนุษย์ แต่กระทรวงที่เป็นหน่วยงานหลัก คือ กระทรวงศึกษาธิการ ที่ต้องจัดทําหลักสูตรที่เกี่ยวข้องกับ เรื่องเพศวิถีศึกษาเพื่อสอนในสถานศึกษาสําหรับเด็กในทุกระดับ ประเด็นปัญหาของกฎหมายฉบับนี้ คือ เมื่อมีการตรากฎหมายแล้วสิ่งสําคัญคือการผลักดันให้เป็นไปตามวัตถุประสงค์และเจตนารมณ์ของกฎหมาย อาทิ การให้สถานศึกษาจัดหาผู้สอนให้มีทักษะความรู้ความสามารถ และทัศนคติที่ดีเพื่อให้สามารถสอนและให้คําปรึกษาได้ การพัฒนาการเรียนการสอนในคณะศึกษาศาสตร์และคณะอื่นที่เกี่ยวข้อง มีระบบดูแลช่วยเหลือคุ้มครองนักเรียนนักศึกษาที่ตั้งครรภ์ให้ได้รับการศึกษา ให้คําปรึกษา ร่วมกับบิดามารดา หรือผู้ปกครองของนักเรียนนักศึกษา
ขอเรียนถามว่า หลังกฎกระทรวงศึกษาธิการมีผลบังคับใช้แล้วกระทรวงศึกษาธิการได้มีการดําเนินการอย่างไร
ผู้ตอบ : รัฐมนตรีว่าการกระทรวงศึกษาธิการ ตอบชี้แจงกระทู้โดยสรุปดังนี้
นายณัฏฐพล ทีปสุวรรณ รัฐมนตรีว่าการกระทรวงศึกษาธิการตอบชี้แจงว่า สิ่งสําคัญในการแก้ไขปัญหาคือ การรายงานข้อมูลที่เป็นจริงเพื่อประเมินสถานการณ์ ประกอบกับการบูรณาการการทํางานร่วมกันกับ ๕ กระทรวงที่เกี่ยวข้อง ทั้งด้านข้อมูลและกฎระเบียบต่าง ๆ เพื่อให้เกิดเอกภาพในการทํางานร่วมกัน ทั้งนี้ ทุกโรงเรียนต้องมีครูที่มีความรู้เกี่ยวกับเรื่องเพศ และจิตวิทยา ซึ่งการพัฒนาครูผู้สอนด้านนี้อาจผ่านศูนย์การพัฒนาครูโดยให้ครูมีทักษะและความรู้ อย่างเต็มประสิทธิภาพ โดยมีรูปแบบการพัฒนาและมีการประเมินผลอย่างมีประสิทธิภาพ โดยนําเอาเทคโนโลยีมาใช้เพื่อให้ได้คุณภาพอย่างแท้จริง นอกจากนี้ หลักสูตรเพศวิถีศึกษาจะมีการดําเนินการให้เหมาะสม ทั้งนี้เพื่อให้เป็นไปตามที่พระราชบัญญัติป้องกันและแก้ไขปัญหาการตั้งครรภ์ในวัยรุ่น พ.ศ. ๒๕๕๙ กําหนดไว้
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)
รัฐบาลไทย-ข่าวทำเนียบรัฐบาล-พม. เสริมทักษะ สร้างโอกาส เพิ่มรายได้ ให้กลุ่มเป้าหมายขายออนไลน์ในยุค New normal
วันพุธที่ 30 กันยายน 2563
พม. เสริมทักษะ สร้างโอกาส เพิ่มรายได้ ให้กลุ่มเป้าหมายขายออนไลน์ในยุค New normal
พม. เสริมทักษะ สร้างโอกาส เพิ่มรายได้ ให้กลุ่มเป้าหมายขายออนไลน์ในยุค New normal
วันนี้ (30 ก.ย. 63) เวลา 11.30 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)กล่าวให้โอวาทแก่ประชาชนกลุ่มเป้าหมาย จํานวน 150 คน ที่เข้าร่วมโครงการอบรมการขายออนไลน์และการประกอบธุรกิจขั้นพื้นฐานรุ่นที่ 1 ภายใต้โครงการ โอกาสลอยมาแล้ว เพื่อส่งเสริมการมีอาชีพและเพิ่มรายได้เพื่อให้สามารถเลี้ยงดูตนเองและครอบครัวได้อย่างมั่นคง ณ ห้องประชุมชั้น 2 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ
นายจุติกล่าวว่า จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ส่งผลกระทบโดยตรงต่อประชาชนทั่วประเทศทั้งด้านเศรษฐกิจและสังคม จึงทําให้วิธีคิดและการทํางานเกิดการเปลี่ยนแปลง อีกทั้งเทคโนโลยีที่ทันสมัยเป็นตัวเร่งอัตราการเปลี่ยนแปลงของเศรษฐกิจด้วย และขอเน้นย้ําว่า New Normal ทําให้ทุกอย่างไม่เหมือนเดิม ซึ่งกระทรวง พม. ได้รับรู้ถึงการเปลี่ยนแปลงครั้งนี้ จึงได้จัดโครงการอบรมดังกล่าว เพื่อสร้างโอกาสองค์ความรู้ใหม่ และความพร้อมให้กับตนเอง เพื่อทุกคนจะได้มีโอกาสเดินต่อไปข้างหน้าอย่างมั่นคง ดังนั้น ทุกคนที่เข้าร่วมอบรมครั้งนี้ จะเป็นผู้สร้างเศรษฐกิจใหม่ เพราะธุรกิจไม่มีพรหมแดน หากสามารถจับชีพจรตลาดและความต้องการของกลุ่มลูกค้าได้ จะสามารถเดินไปได้อย่างต่อเนื่อง
นายจุติกล่าวเพิ่มเติมว่า ตนอยากให้กําลังใจทุกคน เพราะการเปลี่ยนแปลงทุกอย่างของชีวิตไม่มีอะไรง่าย แต่ถ้าเดินด้วยหัวใจและมีความรักในสิ่งที่ทํา มีความอดทนกับการเปลี่ยนแปลงและความยุ่งยากซ้ําซ้อนของชีวิต หากเราฝ่าฟันไปได้ จะเป็นผู้นําแรกๆ และจะสร้างรุ่นต่อๆ ไป ทั้งนี้ กระทรวง พม. อยากเข้าถึงประชาชนกลุ่มเป้าหมายให้ได้มากที่สุด เพื่อให้สามารถสร้างโอกาสกับตนเอง เป็นการเปิดประตูใหม่ในมิติที่ไม่เคยคิดว่าจะเป็นได้ ตนขอให้ทุกคนคิดว่าความแน่นอนของชีวิตคือความไม่แน่นอน และหวังว่าทุกคนจะนําความรู้ไปปรับเปลี่ยนและประยุกต์ใช้กับตัวเองในการขายสินค้าและบริการออนไลน์ ซึ่งสิ่งที่สําคัญที่สุดคือความอดทนและต้องต่อสู้อย่างไม่ท้อแท้ โดยใช้ความรู้ แรงบันดาลใจ และสรรค์สร้างความคิดสิ่งใหม่ๆ ที่ได้รับจากการอบรบในวันนี้ เพื่อประโยชน์สูงสุดของทุกคนในอนาคต
รัฐบาลไทย-ข่าวทำเนียบรัฐบาล-พม. จัดประชุม กดยช. ผลักดันเงินอุดหนุนเด็กแบบถ้วนหน้า พร้อมพัฒนาข้อมูลดิจิทัลด้านเด็กและเยาวชน
วันพุธที่ 30 กันยายน 2563
พม. จัดประชุม กดยช. ผลักดันเงินอุดหนุนเด็กแบบถ้วนหน้า พร้อมพัฒนาข้อมูลดิจิทัลด้านเด็กและเยาวชน
พม. จัดประชุม กดยช. ผลักดันเงินอุดหนุนเด็กแบบถ้วนหน้า พร้อมพัฒนาข้อมูลดิจิทัลด้านเด็กและเยาวชน
เมื่อวันที่29 กันยายน 2563เวลา 14.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมคณะกรรมการส่งเสริมการพัฒนาเด็กและเยาวชนแห่งชาติ (กดยช.) ครั้งที่ 2/2563 โดยมี นางสุภัชชา สุทธิพล อธิบดีกรมกิจการเด็กและเยาวชน เป็นเลขานุการการประชุม พร้อมด้วย คณะผู้บริหารกระทรวง พม. และคณะกรรมการผู้ทรงคุณวุฒิจากหน่วยงานที่เกี่ยวข้อง ร่วมการประชุม ณ ห้องประชุมชั้น 8 กระทรวง การพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ
นายจุติกล่าวว่า ที่ประชุมมีมติเห็นชอบแนวทางการจัดสวัสดิการเงินอุดหนุนเพื่อการเลี้ยงดูเด็กแรกเกิด (0-6 ปี) แบบถ้วนหน้า รายละ 600 บาทต่อคนต่อเดือน เริ่มตั้งแต่ปีงบประมาณ พ.ศ. 2565 โดยให้ กระทรวง พม. นําเสนอคณะรัฐมนตรี เพื่อพิจารณาให้ความเห็นชอบต่อไป อีกทั้งที่ประชุมมีมติให้กระทรวง พม. จัดประชุมหารือเรื่องการพัฒนาข้อมูลดิจิทัลด้านเด็กและเยาวชน ร่วมกับ 14 หน่วยงานที่เกี่ยวข้อง โดยเพิ่มกระทรวงยุติธรรม สถาบันวิจัยเพื่อการพัฒนาประเทศไทย (TDRI) และสภาเด็กและเยาวชน เพื่อให้เกิดการขับเคลื่อนงานที่ชัดเจนและเห็นผลลัพธ์อย่างเป็นรูปธรรม ด้วยการนําเทคโนโลยีดิจิทัลมาช่วยในการพัฒนาข้อมูล ให้สามารถเข้าถึงและใช้ข้อมูลในการพัฒนาและคุ้มครองเด็กและเยาวชนร่วมกันทุกหน่วยงาน โดยให้นําเสนอกรอบแนวคิดที่ชัดเจน ในวันที่ 28 ตุลาคม 2563 นี้
รัฐบาลไทย-ข่าวทำเนียบรัฐบาล-มาตรการในการจัดการปัญหาการปล่อยเงินกู้หนี้นอกระบบ
วันพุธที่ 30 กันยายน 2563
มาตรการในการจัดการปัญหาการปล่อยเงินกู้หนี้นอกระบบ
สรุปการตอบกระทู้ถามในการประชุมวุฒิสภา วันจันทร์ที่ ๓ สิงหาคม ๒๕๖๓
เรื่อง มาตรการในการจัดการปัญหาการปล่อยเงินกู้หนี้นอกระบบ
ผู้ตั้งกระทู้ถาม นายวันชัย สอนศิริ
ถาม นายกรัฐมนตรี
ผู้ตอบ รัฐมนตรีว่าการกระทรวงยุติธรรม
ผู้ถาม : นายวันชัย สอนศิริ ถามกระทู้โดยสรุปดังนี้
ด้วยปัญหาการปล่อยเงินกู้หนี้นอกระบบที่เจ้าหนี้เอารัดเอาเปรียบลูกหนี้ และทวงถามหนี้ โดยผิดกฎหมายปรากฏในสังคมไทยมาโดยตลอด และทวีความรุนแรงเพิ่มขึ้น ทั้งยังมีการนําเทคโนโลยี สมัยใหม่มาใช้ในการปล่อยกู้และติดตามทวงถามหนี้ โดยนายทุนผู้ปล่อยเงินกู้ได้จัดทําแอปพลิเคชัน ปล่อยเงินกู้ ให้ผู้กู้ดาวน์โหลดและสมัครเข้าร่วม พร้อมทั้งกรอกข้อมูลส่วนตัว สถานที่ทํางาน และบุคคลที่รู้จักเพื่อความสะดวกในการติดตามทวงถามหนี้ เมื่อลูกหนี้ผิดสัญญาหรือจ่ายเงินช้ากว่าที่กําหนด กลุ่มทวงหนี้จะนําข้อมูลไปโพสต์ประจานในโซเชียลมีเดีย นอกจากนี้ มีการเปลี่ยนรูปแบบจากการปล่อยเงินกู้ เป็นปล่อยรถหรือปล่อยทองด้วย
ขอเรียนถามว่า รัฐบาลได้รับทราบถึงสถานการณ์ปัจจุบันเกี่ยวกับเงินกู้หนี้นอกระบบ รวมถึงขบวนการปล่อยเงินกู้นอกระบบโดยเฉพาะการปล่อยกู้เงินรูปแบบใหม่ ๆ หรือไม่ อย่างไร และจะมีมาตรการหรือดําเนินการอย่างเป็นรูปธรรมในการจัดการเพื่อไม่ให้เกิดขบวนการ ปล่อยเงินกู้หนี้นอกระบบที่ผิดกฎหมายหรือให้มีจํานวนน้อยลง โดยเฉพาะอย่างยิ่งการปล่อยเงินกู้นอกระบบผ่านช่องทางใหม่ ๆ หรือไม่ อย่างไร รวมถึงมีแนวทางในการช่วยเหลือเยียวยากับลูกหนี้ที่ตกไปอยู่ ในวงจรเหล่านี้ได้อย่างไร
ผู้ตอบ : รัฐมนตรีว่าการกระทรวงยุติธรรม ตอบชี้แจงกระทู้โดยสรุปดังนี้
นายสมศักดิ์ เทพสุทิน รัฐมนตรีว่าการกระทรวงยุติธรรมผู้ได้รับมอบหมายให้ตอบกระทู้ถามตอบชี้แจงว่า รัฐบาลรับทราบปัญหาเงินกู้หนี้นอกระบบมาโดยตลอด และกรมสอบสวนคดีพิเศษได้ดําเนินการสืบสวนประเด็นการปล่อยเงินกู้ผ่านทางเทคโนโลยีสมัยใหม่อย่างเต็มที่ ในส่วนของการปราบปราม เมื่อมีการร้องเรียนถึงการทําผิดกฎหมายของเจ้าหนี้ เจ้าหน้าที่ตํารวจจะเป็นผู้ดําเนินการแต่หากพบว่ามีการดําเนินการเป็นขบวนการขนาดใหญ่ก็จะมอบให้กรมสอบสวนคดีพิเศษดําเนินการและตั้งเป็นคดีพิเศษ และนํามาตรการทางภาษีและฟอกเงินของสํานักงานคณะกรรมการป้องกันและปราบปรามการฟอกเงินมาดําเนินการ สําหรับแนวทางการช่วยเหลือลูกหนี้จะดําเนินคดีกับเจ้าหนี้ที่ปล่อยเงินกู้แล้วเรียกเก็บดอกเบี้ยเกินอัตราที่กฎหมายกําหนด ช่วยประสานหาแหล่งเงินทุนใหม่ให้ลูกหนี้และปล่อยเงินกู้หรือสินเชื่อรายย่อยฉุกเฉินให้แก่ลูกหนี้ โดยให้บุคคลค้ําประกัน มีเบี้ยประกัน ๓๐๐ บาท ดอกเบี้ยร้อยละ ๐.๘๕ ต่อเดือน
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)
รัฐบาลไทย-ข่าวทำเนียบรัฐบาล-สธ. ยกย่อง อสม.ชื่ออินเตอร์ระดับโลก ประชาชนเชื่อถือ รุกแนะนำป้องกันโควิด 19
วันพุธที่ 30 กันยายน 2563
สธ. ยกย่อง อสม.ชื่ออินเตอร์ระดับโลก ประชาชนเชื่อถือ รุกแนะนําป้องกันโควิด 19
กระทรวงสาธารณสุข ยกย่อง อสม. เป็นผู้เสียสละ สร้างชื่อเสียงระดับอินเตอร์ รุกให้เป็นหมอประจําครอบครัว ประชาชนไว้ใจทําตามคําแนะนําด้านสุขภาพป้องกันโควิด 19 จากการเปิดประเทศเพื่อขับเคลื่อนเศรษฐกิจ
กระทรวงสาธารณสุข ยกย่อง อสม. เป็นผู้เสียสละ สร้างชื่อเสียงระดับอินเตอร์ รุกให้เป็นหมอประจําครอบครัว ประชาชนไว้ใจทําตามคําแนะนําด้านสุขภาพป้องกันโควิด 19 จากการเปิดประเทศเพื่อขับเคลื่อนเศรษฐกิจ
วันนี้ (30 กันยายน 2563) ที่ จังหวัดอุทัยธานี นายอนุทิน ชาญวีรกูล รองนายกรัฐมนตรีและรัฐมนตรีว่ากระทรวงสาธารณสุข พร้อมด้วยนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ เปิดการประชุมวิชาการอาสาสมัครสาธารณสุขประจําหมู่บ้าน (อสม.) ภาคเหนือ กับ “อสม. เจ้าหน้าที่ สามัคคี ต้านโควิด-19”
นายอนุทินกล่าวว่า อสม.ช่วยทีมแพทย์ พยาบาล และบุคลากรสาธารณสุขในการเป็นด่านหน้าช่วยเฝ้าระวัง คัดกรองโรคโควิด 19 ทําให้ควบคุมการแพร่ระบาดของโรคได้ ส่งผลให้ อสม.เป็นชื่ออินเตอร์ระดับโลก สร้างเกียรติยศ ชื่อเสียงให้ประเทศไทยว่า มีระบบสาธารณสุขที่ดีที่สุด ซึ่งประเทศใดที่ได้รับการยกย่องเชื่อถือว่ามีระบบสาธารณสุขที่ดี ทําให้ได้รับความสนใจจากต่างชาติในการมาท่องเที่ยว ลงทุน และมาพํานักถิ่นฐาน
ทั้งนี้ ขอให้ อสม.รักษาเกียรติยศ ชื่อเสียงต้นทุนของความน่าเชื่อถือนี้ไว้ ไม่ใช่แค่เรื่องของความภาคภูมิใจ แต่เราต้องการให้ อสม.เป็นที่เชื่อถือในประชาชน ในการเป็นหมอประจําครอบครัว เมื่อพูดเรื่องสุขภาพแล้วประชาชนทําตาม เช่น การสร้างกระแสให้คนสวมหน้ากาก การล้างมือ การเว้นระยะห่าง เพื่อต่อสู้กับโรคโควิด 19 เนื่องจากเรายังไม่มีวัคซีนป้องกัน แต่เราจําเป็นที่จะต้องเปิดประเทศมากขึ้น เพื่อขับเคลื่อนเศรษฐกิจเดินหน้าไปได้
สําหรับการลดการกักตัวจาก 14 วันนั้น ขณะนี้คณะแพทยศาสตร์ จุฬาลงกรณ์มหาวิทยาลัย ได้ศึกษาถึงการเจาะเลือดตรวจหาภูมิคุ้มกัน ซึ่งสามารถตรวจเจอได้หลังติดเชื้อ 4-5 วัน ว่ามีความแม่นยําเช่นเดียวกับการตรวจหาเชื้อตามมาตรฐาน ก็เป็นเหตุผลหนึ่งในการเสนอให้ลดการกักตัวจาก 14 วัน อาจเหลือเพียง 10 วัน หรือ 7 วัน เนื่องจากจะช่วยลดค่าใช้จ่ายจากการกักตัวลงได้ แต่ยังอยู่ระหว่างการศึกษา อย่างไรก็ตาม หากอนาคตมีวัคซีนโควิด 19 ประเทศไทยจะฟื้นตัวเร็วกว่าประเทศอื่น
ด้านนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า กรมสนับสนุนบริการสุขภาพ ได้จัดประชุมวิชาการอาสาสมัครสาธารณสุขประจําหมู่บ้าน (อสม.) ครั้งที่ 4 โดยจัดครบทุกพื้นที่ 4 ภาค เป็นความยินดีอย่างยิ่งที่ได้พบปะพี่น้อง อสม. ภาคเหนือ โดยการประชุมทั้ง 4 ภาค ยังคงมีการเน้นตามมาตรการเฝ้าระวังป้องกันโรค การเว้นระยะห่าง สวมหน้ากากอนามัย เพื่อไม่ให้มีการรวมตัวเป็นจํานวนมาก ในพื้นที่ภาคเหนือมีจุดเด่นในด้านภาษา วัฒนธรรม การสื่อสาร ที่เข้าใจกัน มีผลงานนวัตกรรมที่โดดเด่น โดยท่านอนุทินได้มอบรางวัลให้กับอสม. ดีเด่น ระดับจังหวัด เขต ภาคภาคเหนือ และระดับชาติ 2563 พื้นที่ต้นแบบการส่งเสริมความรอบรู้ด้านสุขภาพ ประจําปี 2563 ระดับเขตสุขภาพที่ 1, 2 และ3 สร้างขวัญและกําลังใจให้กับพี่น้อง อสม. เพราะการทํางานของ อสม. ในพื้นที่ได้เห็นผลเป็นที่ประจักษ์ คนในชุมชน เชื่อใจ มีภาพลักษณ์ที่ดี เป็นตัวแทนของชุมชน เป็นหมอของชุมชนอย่างแท้จริง
************************** 30 กันยายน 2563
รัฐบาลไทย-ข่าวทำเนียบรัฐบาล-รัฐมนตรีฯ สุริยะ เป็นประธานเปิดกิจกรรม ฝึกทักษะอาชีพ สร้างรายได้ กระจายโอกาสสู่ชุมชน หลักสูตร การพัฒนาผลิตภัณฑ์เชิงสร้างสรรค์
วันพุธที่ 30 กันยายน 2563
รัฐมนตรีฯ สุริยะ เป็นประธานเปิดกิจกรรม ฝึกทักษะอาชีพ สร้างรายได้ กระจายโอกาสสู่ชุมชน หลักสูตร การพัฒนาผลิตภัณฑ์เชิงสร้างสรรค์
นายสุริยะ จึงรุ่งเรืองกิจ รัฐมนตรีว่าการกระทรวอุตสาหกรรม เป็นประธานเปิดกิจกรรม ฝึกทักษะอาชีพ สร้างรายได้ กระจายโอกาสสู่ชุมชน หลักสูตรการพัฒนาผลิตภัณฑ์เชิงสร้างสรรค์ การทําผ้ามัดย้อม ณ วัดพรหมสุวรรณสามัคคี เขตบางแค กรุงเทพฯ
วันนี้ (30 กันยายน 2563) นายสุริยะ จึงรุ่งเรืองกิจ รัฐมนตรีว่าการกระทรวอุตสาหกรรม เป็นประธานเปิดกิจกรรม ฝึกทักษะอาชีพ สร้างรายได้ กระจายโอกาสสู่ชุมชน หลักสูตรการพัฒนาผลิตภัณฑ์เชิงสร้างสรรค์ การทําผ้ามัดย้อม พร้อมด้วย นายกอบชัย สังสิทธิสวัสดิ์ ปลัดกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายจุลพงษ์ ทวีศรี รองปลัดกระทรวงอุตสาหกรรมและคณะผู้บริหารกระทรวงอุตสาหกรรม เข้าร่วม โดยมี นายณัฐพล รังสิตพล อธิบดีกรมส่งเสริมอุตสาหกรรมให้การต้อนรับ ณ วัดพรหมสุวรรณสามัคคี เขตบางแค กรุงเทพฯ
กระทรวงอุตสาหกรรม โดยกรมส่งเสริมอุตสาหกรรม ได้ดําเนินโครงการ “การพัฒนาผลิตภัณฑ์เชิงสร้างสรรค์ : การทําผ้ามัดย้อม ซึ่งเป็นหลักสูตรระยะสั้น เพื่อส่งเสริมและพัฒนาอาชีพให้กับชุมชน มุ่งเน้นการช่วยเหลือทุกภาคส่วนที่ได้รับผลกระทบจากการแพร่ระบาดของไวรัสโควิด-19 เพื่อช่วยบรรเทาความเดือดร้อนจากการว่างงาน ให้กับชุมชนในพื้นที่ ให้สามารถนําไปใช้ประกอบอาชีพ และเป็นการลดความเหลื่อมล้ําทางด้านเศรษฐกิจให้กับประชาชน ตามแนวทางการขับเคลื่อนเศรษฐกิจของประเทศ
โดยในครั้งนี้ได้ผู้เชี่ยวชาญจากอุตสาหกรรมการย้อมผ้า มาช่วยเสริมทักษะพัฒนาอาชีพให้กับชุมชน ซึ่งการทําผ้ามัดย้อมเป็นผลิตภัณฑ์ที่สร้างสรรค์ด้วยฝีมือและสามารถหาวัตถุดิบได้ง่ายและสร้างมูลค่าเพิ่ม โดยการนําเทคนิคการมัดย้อม สร้างลวดลาย ในรูปแบบเป็นที่นิยมของตลาด ไม่ว่าจะเป็นเสื้อผ้า กระเป๋า ผ้าเช็ดหน้า ผ้าปูโต๊ะ ซึ่งปัจจุบันตลาดมีความต้องการอย่างต่อเนื่อง ทั้งในและต่างประเทศ โดยมีประชาชนพื้นที่แขวงบางไผ่ เขตบางแค และพื้นที่ใกล้เคียง จํานวนกว่า 300 คนเข้าร่วมฝึกอบรม ซึ่งคาดว่าในการจัดกิจกรรมอบรมหลักสูตรครั้งนี้ จะมีส่วนสําคัญต่อการสร้างงาน สร้างรายได้ให้แก่ชุมชนเป็นเม็ดเงิน ราว 1.5 ล้านบาทต่อเดือนหรือคิดเป็นกว่า 18 ล้านบาทต่อปี เกิดการหมุนเวียนทางระบบเศรษฐกิจได้อย่างต่อเนื่อง #การพัฒนาผลิตภัณฑ์เชิงสร้างสรรค์ #การทําผ้ามัดย้อม #กระทรวงอุตสาหกรรม #prindustry
รัฐบาลไทย-ข่าวทำเนียบรัฐบาล-ปรับพฤติกรรมเหล่านี้ เพื่อสุขอนามัยที่ดีจนเป็นนิสัย
วันพุธที่ 30 กันยายน 2563
ปรับพฤติกรรมเหล่านี้ เพื่อสุขอนามัยที่ดีจนเป็นนิสัย
คู่มือชีวิตวิถีใหม่ ชีวิตดีเริ่มที่เรา
อาหารที่ซื้อหรือสั่งมากินที่บ้าน ควรเทใส่จาน ไม่ควรกินอาหารจากห่อหรือกล่องบรรจุอาหารที่ร้านส่งมา เพราะการใช้ของที่บ้านช่วยลดความเสี่ยงการติดเชื้อได้ และอุ่นอาหารให้ร้อนก่อนกินทุกครั้ง
รัฐบาลไทย-ข่าวทำเนียบรัฐบาล-การแก้ไขปัญหาช้างป่าบุกรุกพื้นที่ชุมชน
วันพุธที่ 30 กันยายน 2563
การแก้ไขปัญหาช้างป่าบุกรุกพื้นที่ชุมชน
สรุปการตอบกระทู้ถามในการประชุมวุฒิสภา วันจันทร์ที่ ๓ สิงหาคม ๒๕๖๓
เรื่องการแก้ไขปัญหาช้างป่าบุกรุกพื้นที่ชุมชน
ผู้ตั้งกระทู้ถามนายวัลลภ ตังคณานุรักษ์
ถาม รัฐมนตรีว่าการกระทรวงทรัพยากรธรรมชาติและสิ่งแวดล้อม
ผู้ตอบรัฐมนตรีว่าการกระทรวงทรัพยากรธรรมชาติและสิ่งแวดล้อม
ผู้ถาม : นายวัลลภ ตังคณานุรักษ์ ถามกระทู้โดยสรุปดังนี้
ด้วยภาพรวมของจํานวนช้างป่าในพื้นที่อนุรักษ์หลายพื้นที่ มีจํานวนเพิ่มมากขึ้นในขณะที่แหล่งอาหารตามธรรมชาติลดน้อยลง ทําให้ช้างขาดแคลนอาหาร จึงต้องออกมาหากินนอกเขตพื้นที่ป่า กัดกินพืชผลทางการเกษตรหรือทําร้ายคนในชุมชน สร้างความเสียหายแก่ทรัพย์สินและก่อให้เกิดอันตรายต่อชีวิตของชาวบ้านในพื้นที่อย่างมาก
ขอเรียนถามว่า กระทรวงทรัพยากรธรรมชาติและสิ่งแวดล้อมมีนโยบายในการแก้ไขปัญหาช้างล้นป่า และปัญหาคนที่เข้าไปบุกรุกพื้นที่อยู่อาศัยของช้างหรือไม่ อย่างไร อีกทั้งมีมาตรการเยียวยา หากประชาชนได้รับความเสียหายหรืออันตรายจากการหากินนอกเขตพื้นที่ของช้างป่าอย่างไร ตลอดจนมีแนวทางในการพัฒนาแหล่งอาหาร แหล่งน้ําของช้าง เพื่อให้ช้างสามารถหากินได้ โดยไม่ต้องออกนอกพื้นที่ป่าหรือไม่ อย่างไร และจะบริหารจัดการให้ช้างและคนในพื้นที่อยู่ร่วมกัน โดยไม่ขัดแย้งหรือกระทบกระทั่งกันได้หรือไม่ อย่างไร
ผู้ตอบ : รัฐมนตรีว่าการกระทรวงทรัพยากรธรรมชาติและสิ่งแวดล้อม ตอบชี้แจงกระทู้โดยสรุปดังนี้
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อมตอบชี้แจงว่า การแก้ไขปัญหาในเรื่องนี้มีเป้าหมายว่าจะทําอย่างไรให้ช้างอยู่ในพื้นที่ และควบคุมไม่ให้มีจํานวนประชากรเกินศักยภาพในการรองรับได้ของพื้นที่ กระทรวงทรัพยากรธรรมชาติและสิ่งแวดล้อมได้ดําเนินการสร้างคูกันช้าง รั้วไฟฟ้า รั้วไผ่หนาม รั้วคอนกรีต กึ่งถาวร เพื่อป้องกันไม่ให้ช้างป่าออกนอกพื้นที่อนุรักษ์ ในกรณีที่ประชาชนได้รับความเสียหายหรืออันตราย จากการหากินนอกเขตพื้นที่ของช้างป่าได้ให้ความช่วยเหลือเยียวยาเบื้องต้นแก่ผู้ประสบภัย กรณีช้างป่าทําลายทรัพย์สินหรือพืชผลทางการเกษตรเสียหายผ่านทางกองทุนพืชอาหารแห่งประเทศไทย นอกจากนี้ กรมอุทยานแห่งชาติ สัตว์ป่า และพันธุ์พืชได้ดําเนินงานภายใต้กิจกรรมการแก้ไขปัญหาช้าง
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)
รัฐบาลไทย-ข่าวทำเนียบรัฐบาล-รมว.พม. สั่งการ ดย. จับมือหน่วยงานที่เกี่ยวข้องร่วมทดสอบสุขภาพจิตผู้ดูแลเด็ก ช่วยป้องกันเด็กถูกละเมิดในโรงเรียน
วันพุธที่ 30 กันยายน 2563
รมว.พม. สั่งการ ดย. จับมือหน่วยงานที่เกี่ยวข้องร่วมทดสอบสุขภาพจิตผู้ดูแลเด็ก ช่วยป้องกันเด็กถูกละเมิดในโรงเรียน
รมว.พม. สั่งการ ดย. จับมือหน่วยงานที่เกี่ยวข้องร่วมทดสอบสุขภาพจิตผู้ดูแลเด็ก ช่วยป้องกันเด็กถูกละเมิดในโรงเรียน
เมื่อวันที่ 29 ก.ย. 63เวลา 15.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เปิดเผยถึงกรณีเด็กนักเรียนชั้นอนุบาล 1 ถูกครูประจําชั้นทําร้ายในห้องเรียน โดยคุณครูคนอื่นที่อยู่ในเหตุการณ์ไม่มีใครห้าม ที่โรงเรียนเอกชนชื่อดังแห่งหนึ่ง ในอําเภอปากเกร็ด จังหวัดนนทบุรี ว่า ขณะนี้ ตนได้มอบนโยบายให้กับกรมกิจการเด็กและเยาวชน (ดย.) เร่งดําเนินการเชิงรุกว่าควรจะต้องให้สถานสงเคราะห์เด็กทุกจังหวัดขอความร่วมมือไปยังกระทรวงศึกษาธิการ (ศธ.) และโรงเรียนเอกชนทั่วประเทศ โดยขอให้ช่วยกันดูแลในเรื่องนี้ หากเกิดการละเมิดเด็กไม่ว่าอายุเท่าไหร่ก็ตาม แม้กระทั้งในโรงเรียนระดับมัธยมศึกษาที่มีการละเมิดทั้งเด็กชายและเด็กหญิง ขอให้แจ้งมายัง ดย. ซึ่งทาง อธิบดี ดย. จะไปตั้งอีเมล์ไว้สําหรับรับข้อมูลเพื่อเป็นการปิดบัง ไม่เปิดเผยผู้ร้องเรียน และตั้งเบอร์โทรศัพท์ขึ้นมาโดยเฉพาะ โดยจะมีการส่งข้อความและส่งไลน์ โดยเราจะดําเนินการร่วมกับสมาคมครู ผู้ปกครอง และคณะกรรมการโรงเรียน รวมไปถึงนักเรียนด้วย เพื่อให้ได้รับทราบปัญหาและดําเนินการร่วมกันกับกรมสุขภาพจิต กระทรวงสาธารณสุข ที่ไม่เพียงเฉพาะการเยียวยาเด็กซึ่งเป็นการแก้ไขที่ปลายเหตุเท่านั้น
นายจุติกล่าวต่อไปว่า วันนี้ เราต้องมองไปถึงว่าคนที่จะเข้ามาทํางานด้านเด็กในอนาคตหรือที่ผ่านมาแล้ว ทุกคนควรจะต้องมีการทดสอบโครงสร้างทางจิตวิทยาด้วย ผ่านระบบดิจิตอลหรือระบบตอบคําถาม และใช้วิธีให้เด็กแสดงกิจกรรมผ่านศิลปะหรือเพลง เพื่อเป็นการแสดงออก โดยเรามีนักจิตวิทยาที่สามารถวิเคราะห์ได้ ซึ่งตนเชื่อว่า ถ้าทําให้เป็นระบบและต่อเนื่อง คาดว่าจะเห็นผลได้ภายในระยะเวลาประมาณ 3 - 6 เดือน และอาจจะต้องมีการปรับให้เข้มข้นขึ้นและดําเนินการต่อไปอย่างต่อเนื่อง อีกทั้งอาจจะต้องมีการแก้ไขระเบียบข้อบังคับของศูนย์ดูแลเด็กเล็กและโรงเรียนเอกชน ซึ่งกระทรวงศึกษาธิการจะต้องแก้ไขในเรื่องของระเบียบโรงเรียนทั้งของเอกชนและรัฐด้วยว่า ผู้ที่จะต้องมามีส่วนเกี่ยวข้องกับเด็ก แม้กระทั่งครูผู้สอนดนตรี ศิลปะ หรือพละ ทุกคนควรจะต้องมีการทดสอบโครงสร้างจิตวิทยาด้วย
รัฐบาลไทย-ข่าวทำเนียบรัฐบาล-การถวายผ้าพระกฐินพระราชทาน กห. ประจำปี 2563
วันพุธที่ 30 กันยายน 2563
การถวายผ้าพระกฐินพระราชทาน กห. ประจําปี 2563
พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานผ้าพระกฐิน ให้กระทรวงกลาโหมนําไปถวายพระสงฆ์จําพรรษา
วันพฤหัสบดีที่ ๒๙ ตุลาคม ๒๕๖๓ เวลา ๑๔.๐๐ นาฬิกา
ณ วัดราชสิทธาราม ราชวรวิหาร ถนนอิสรภาพ แขวงวัดอรุณ เขตบางกอกใหญ่ กรุงเทพฯ
กระทรวงกลาโหมขอเชิญชวนพี่น้องประชาชนร่วมบริจาคทุนทรัพย์ได้ที่
ธนาคารทหารไทย สาขากระทรวงกลาโหม
บัญชีออมทรัพย์ เลขที่ 039-2-82349-8
ชื่อบัญชี “การถวายผ้าพระกฐินพระราชทาน กห. ประจําปี 2563”
รัฐบาลไทย-ข่าวทำเนียบรัฐบาล-“ดีอีเอส” ชูงานสัมมนาเชิงวิชาการโครงการ September Series 2020 เปิดเวทีแลกเปลี่ยนเทคโนโลยีพัฒนาระบบข้อมูลด้านสาธารณสุข-หลักสูตรการศึกษา
วันพุธที่ 30 กันยายน 2563
“ดีอีเอส” ชูงานสัมมนาเชิงวิชาการโครงการ September Series 2020 เปิดเวทีแลกเปลี่ยนเทคโนโลยีพัฒนาระบบข้อมูลด้านสาธารณสุข-หลักสูตรการศึกษา
“ดีอีเอส” ชูงานสัมมนาเชิงวิชาการโครงการ September Series 2020 เปิดเวทีแลกเปลี่ยนเทคโนโลยีพัฒนาระบบข้อมูลด้านสาธารณสุข-หลักสูตรการศึกษา
เมื่อวันที่ 28 กันยายน 2563 นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม (ดีอีเอส) ร่วมเวทีเสวนางาน September Series 2020 ซึ่งประกอบด้วยงาน Education ICT Forum งาน Healthcare Technology Summit งาน AI & IOT summit และงาน Smart City summit เมื่อวันที่ 29 กันยายน 2563 ณ อาคารศูนย์ประชุมวายุภักษ์ ห้องวายุภักษ์ 2- 4 ชั้น 4 โรงแรมเซ็นทราศูนย์รชการและคอนวนชันซ็นตอร์ แจ้งวัฒนะ กรุงเทพฯ สําหรับงานสัมมนาทางวิชาการครั้งนี้ จัดขึ้นเพื่อเป็นเวทีสําคัญในการเรียนรู้ ประยุกต์ใช้เทคโนโลยีในกระบวนการการจัดการและการให้บริการสาธารณสุข โดยมีระบบข้อมูลข่าวสารสุขภาพแห่งชาติ สร้างเสริมนวัตกรรมบริการ และการวิจัยระบบเครื่องมือ และอุปกรณ์เพื่อเพิ่มประสิทธิภาพ เพื่อให้ประชาชนสามารถเข้าถึงบริการสาธารณสุขอย่างทั่วถึง เท่าเทียมกัน
นอกจากนี้ยังเป็นการแลกเปลี่ยนประสบการณ์ แนวคิด ผลักดันให้เพิ่มคุณภาพหลักสูตรและการเรียนการสอนให้เทียบเท่าระดับนานชาติ สอดรับกับทิศทางของโลก เป็นศูนย์กลางของการแลกเปลี่ยน ร่วมทรัพยากร digital technology ในการสร้าผลงานวิจัย ผลงานสร้างสรรค์ เพื่อการขยายผลการตอบประเด็นของสังคม รวมถึงเป็นเวทีสําคัญในการร่วมระดมสมอง เพื่อร่วมกําหนดยุทธศาสตร์หรือนโยบายการใช้งานเทคโนโลยี AI+ IoT ในการส่งเสริมให้สองนวัตกรรมสําคัญนี้ ช่วยสร้างประโยชน์ให้กับสังคมและคนในประเทศอย่างแท้จริง
****************
รัฐบาลไทย-ข่าวทำเนียบรัฐบาล-ถ้อยแถลงนายกรัฐมนตรี สำหรับการหารือระดับผู้นำ 1 (Leaders Dialogue 1) ในการประชุมสุดยอดว่าด้วยความหลากหลายทางชีวภาพ (Summit on Biodiversity) วันที่ 30 กันยายน 2563
วันพฤหัสบดีที่ 1 ตุลาคม 2563
ถ้อยแถลงนายกรัฐมนตรี สําหรับการหารือระดับผู้นํา 1 (Leaders Dialogue 1) ในการประชุมสุดยอดว่าด้วยความหลากหลายทางชีวภาพ (Summit on Biodiversity) วันที่ 30 กันยายน 2563
หัวข้อหลัก: “Addressing biodiversity loss and mainstreaming biodiversity for sustainable development”
ท่านประธาน
ผมยินดีอย่างยิ่งที่ได้กล่าวถ้อยแถลงในการประชุมสุดยอดว่าด้วยความหลากหลายทางชีวภาพในวันนี้ ปัจจุบัน ทั่วโลกประสบปัญหาการลดลงและความเสื่อมโทรมของความหลากหลายทางชีวภาพในทุกพื้นที่โดยสาเหตุสําคัญมาจากมนุษย์ และการเปลี่ยนแปลงสภาพภูมิอากาศ ปัญหานี้เป็นสิ่งท้าทายรูปแบบใหม่ซึ่งกระทบทุกชีวิตในวงกว้าง
ไทยมีความหลากหลายทางชีวภาพสูงแห่งหนึ่งของโลก แต่ปัจจุบันถูกคุกคามโดยมนุษย์ เช่น การรุกล้ําผืนป่าและการใช้ประโยชน์จาก ทรัพยากรธรรมชาติเพื่อประโยชน์ทางเศรษฐกิจ ซึ่งไทยตระหนักดีถึงผลกระทบ จึงได้เตรียมพร้อมรับมือกับสถานการณ์สิ่งแวดล้อมที่เปลี่ยนไป ดังนี้
หนึ่ง ไทยมีนโยบายเพื่ออนุรักษ์ คุ้มครอง ฟื้นฟู และจัดให้มีการใช้ประโยชน์จากทรัพยากรธรรมชาติและความหลากหลายทางชีวภาพอย่างสมดุลและยั่งยืน โดยได้บรรจุประเด็นความหลากหลายทางชีวภาพไว้ในรัฐธรรมนูญ และมีแผนแม่บทบูรณาการเพื่อขับเคลื่อนงานตามอนุสัญญาว่าด้วยความหลากหลายทางชีวภาพและเป้าหมายการพัฒนาที่ยั่งยืน
สอง ไทยย้ําว่าการมีส่วนร่วมของผู้มีส่วนได้ส่วนเสีย ภาคเอกชน และภาคประชาสังคม คือกุญแจสู่ความสําเร็จ และส่งเสริมการบูรณาการของหน่วยงานในทุกระดับ เพื่อแก้ปัญหาการสูญเสียความหลากหลายทางชีวภาพ และสนับสนุนการใช้ประโยชน์อย่างยั่งยืน โดยไทยอยู่ระหว่างการจัดทําร่างพระราชบัญญัติความหลากหลายทางชีวภาพแห่งชาติ
สาม ไทยได้เรียนรู้จากช่วงวิกฤติโควิด-19 ว่า เมื่อคนเว้นระยะจากธรรมชาติ ธรรมชาติและระบบนิเวศ ก็สามารถฟื้นตัวได้ ดังนั้น รัฐบาลจึงอยู่ระหว่างการจัดทําแผนเพื่อปิดอุทยานแห่งชาติทั่วประเทศเป็นเวลา
๓ เดือนเป็นประจําทุกปีเพื่อฟื้นฟูผืนป่า ทรัพยากรธรรมชาติ และสัตว์ป่า รวมถึงจะบริหารจัดการกิจกรรมและนักท่องเที่ยวด้วย
นอกจากนี้ ไทยยังกําลังขับเคลื่อน Bio-Circular-Green Economy หรือ BCG โดยมุ่งหวังให้มีการกระจายรายได้อย่างเป็นธรรม ลดความเหลื่อมล้ําในการเข้าถึงทรัพยากรธรรมชาติ และส่งเสริมให้ประชาชนใช้ชีวิตกับธรรมชาติมากขึ้น
สุดท้ายนี้ ขอยืนยันว่าไทยจะดําเนินการแก้ปัญหาอย่างเต็มความสามารถ และขอเรียกร้องให้ทุกประเทศร่วมมือกันอนุรักษ์สิ่งแวดล้อมและความหลากหลายทางชีวภาพ ผ่านกรอบความร่วมมือระหว่างประเทศอย่างจริงจัง ผมหวังเป็นอย่างยิ่งว่า การเจรจากรอบงานความหลากหลายทางชีวภาพของโลกหลังปี ค.ศ. ๒๐๒๐ จะมีข้อสรุปได้ในปีหน้า เพื่อให้ทุกประเทศมีแนวทางร่วมกันในการปกป้องความหลากหลายทางชีวภาพให้อยู่คู่กับอนุชนรุ่นปัจจุบันและรุ่นต่อ ๆ ไป
ขอบคุณครับ
รัฐบาลไทย-ข่าวทำเนียบรัฐบาล-รมต.อนุชา เชิญชวน ปชช.ร่วมทำบุญวันสำคัญทางศาสนา แนะร่วมกันส่งเสริมการท่องเที่ยวเชิงพุทธศาสนา พลิกฟื้นการท่องเที่ยว กระตุ้นเศรษฐกิจในพื้นที่
วันพุธที่ 30 กันยายน 2563
รมต.อนุชา เชิญชวน ปชช.ร่วมทําบุญวันสําคัญทางศาสนา แนะร่วมกันส่งเสริมการท่องเที่ยวเชิงพุทธศาสนา พลิกฟื้นการท่องเที่ยว กระตุ้นเศรษฐกิจในพื้นที่
รมต.อนุชา เชิญชวน ปชช.ร่วมทําบุญวันสําคัญทางศาสนา แนะร่วมกันส่งเสริมการท่องเที่ยวเชิงพุทธศาสนา พลิกฟื้นการท่องเที่ยว กระตุ้นเศรษฐกิจในพื้นที่
วันนี้ (30 กันยายน 2563) เวลา 09.00 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล พระพรหมบัณฑิต (ประยูร ธัมมจิตโต) กรรมการมหาเถรสมาคม เจ้าอาวาสวัดประยุรวงศาวาสวรวิหาร พร้อมด้วย นายอนุชา นาคาศัย รัฐมนตรีประจําสํานักนายกรัฐมนตรี ร่วมแถลงข่าวเชิญชวนพุทธศาสนิกชนร่วมกิจกรรมเนื่องในวันออกพรรษา 2563 "ออกพรรษา ใส่บาตร เติมบุญ หนุนชีวิต" โดยการสร้างกุศลตักบาตรเทโวโรหณะ และเป็นเจ้าภาพถวายผ้ากฐินทานตามวัดต่าง ๆ ทั่วประเทศ
โอกาสนี้ เจ้าประคุณ พระพรหมบัณฑิต (ประยูร ธัมมจิตโต) กล่าวว่า ในช่วงเข้าพรรษาที่ผ่านมา ชาวพุทธได้ทําหน้าที่สําคัญ 4 ประการ คือ ศึกษาธรรมมะ ปฏิบัติธรรมมะ เผยแผ่ธรรมมะ และอุปถัมภ์พระพุทธศาสนา เมื่อกระทํามาตลอดแล้ว ในช่วงออกพรรษา ก็ควรทําความดีต่อไปเหมือนกับเกลือรักษาความเค็ม ทําความดีต่อเนื่องให้เป็นนิสัย เป็นพุทธบูชา ในส่วนของกิจกรรมสําคัญภายหลังจากวันออกพรรษา 1 วัน คือ การตักบาตร ที่เรียกว่า ตักบาตรเทโวโรหณะ และภายหลังการออกพรรษา 1 เดือน จะเป็นเทศกาลกฐิน หรือที่เรียกว่ากฐินสามัคคี ซึ่งเป็นการแสดงถึงพลังความสามัคคีของชาวพุทธ โดยขอเดินทางไปทอดกฐินอย่างมีธรรมะ. เหมือนในสมัยพุทธกาลที่พระสัมมาสัมพุทธเจ้าเสด็จลงมาจากสวรรค์ในอาการเยื้องย่างที่งดงามเหมือนพระพุทธรูปปางลีลา
ด้านรัฐมนตรีประจําสํานักนายกรัฐมนตรี กล่าวว่า กิจกรรมสําคัญต่าง ๆ ในวันออกพรรษา เป็นส่วนสําคัญที่แสดงให้เห็นถึงพลังของชาวพุทธ โดยเฉพาะบทบาทของ "บ้าน วัด และโรงเรียน" หรือ บวร เป็นแรงผลักดันให้ชุมชนเกิดความเข้มแข็ง ซึ่งในช่วงสถานการณ์แพร่ระบาดของเชื้อไวรัสโควิด-19 ที่ผ่านมา ส่งผลให้การท่องเที่ยวหลายพื้นที่ซบเซา ดังนั้น จึงเชื่อมั่นว่าเมื่อมีการจัดงานบุญใหญ่ เช่น วันออกพรรษา หรือ วันมหาปวารณา รวมถึงงานบุญประเพณีตักบาตรเทโวโรหณะ และงานเทศกาลกฐิน จะเป็นส่วนหนึ่งของการท่องเที่ยวที่จะช่วยกระตุ้นเศรษฐกิจในพื้นที่ต่อไป
พร้อมกันนี้ รัฐมนตรีประจําสํานักนายกรัฐมนตรี ได้กล่าวเชิญชวนทุกภาคส่วนร่วมเป็นส่วนหนึ่งของการจัดงานบุญใหญ่เพื่อเป็นพุทธบูชาช่วยทํานุบํารุงพระศาสนาให้อยู่ยั่งยืน รวมถึงให้สร้างเครือข่ายการท่องเที่ยวเชิงพุทธระหว่างหน่วยงานภาครัฐ บ้าน วัด โรงเรียน เพื่อร่วมกันส่งเสริมกิจกรรมในทุกวันสําคัญทางพุทธศาสนา ระดมทรัพยากรทุกภาคส่วนเข้ามามีส่วนร่วมในการส่งเสริมกิจกรรมด้านการท่องเที่ยวเชิงพุทธ พลิกฟื้นการท่องเที่ยวเชิงพุทธศาสนาให้กลับมาคึกคักอีกครั้ง ทั้งนี้ เพื่อให้นักท่องเที่ยวได้รับประสบการณ์ต่าง ๆ เกี่ยวกับพุทธศาสนา อันจะส่งผลต่อการพัฒนาคุณภาพชีวิตและจิตใจเป็นสําคัญ รวมถึงเป็นการแสวงบุญในมิติทางศาสนาและความเชื่ออีกด้วย จึงขอเชิญชวนพุทธศาสนิกชนร่วมพิธีสําคัญทางพระพุทธศาสนา มุ่งมั่นทําความดีเพื่อเป็นกุศลผลบุญแก่ตนเองและครอบครัว พร้อมกับขอให้ประชาชนยังคงปฏิบัติตามมาตรการควบคุมโรคที่รัฐบาลกําหนด “การ์ดอย่าตก” สวมใส่หน้ากากอนามัย และหมั่นล้างมือ รวมทั้งเว้นระยะห่างทางสังคมเมื่อต้องอยู่ในคนหมู่มาก
....................................................
กลุ่มประชาสัมพันธ์และเผยแพร่ สํานักโฆษก